Modul inedit prin care o pensionară din Cuba luptă cu noul coronavirus: "Intru în cutia mea și ies la plimbare“.
O pensionară din Cuba are un mod inedit de a se lupta cu coronavirusul. Feridia Rojas are 82 de ani și este o fostă asistentă medicală. Feridia Rojas se "îmbracă“ într-o cutie de carton când iese din casă.
Feridia Rojas, o pensionară din Cuba a improvizat în glumă un costum de protecție dintr-o cutie de carton, în care se "îmbracă“ atunci când iese din casă pentru a se proteja de coronavirus. În dreptul ochilor, cartonul este decupat ca să poată vedea. Uite ce mărturisește Feridia Rojas, care are 82 de ani și este o fostă asistentă medicală: "Am decis să fac asta pentru că mi-e frică de virus, am auzit atât de multe lucruri și, la vârsta mea, dacă mă îmbolnăvesc, sunt terminată. Așă că intru în cutia mea și ies la plimbare.“ "Eu sunt acasă, dar tu?“, scrie pe costumul anti-coronavirus care atrage toate privirile. Este o aluzie la mesajul autorităților care îndeamnă la izolare din cauza Covid-19: "Stai acasă!“.